L'Ajuntament d'Alaquàs celebra hui un acte institucional per a commemorar el XXV aniversari de la Constitució Espanyola
09/12/2003 13:52:00

# L'Ajuntament d'Alaquàs celebra hui un acte institucional per a commemorar el XXV aniversari de la Constitució Espanyola

*   09/12/2003 13:52:00
*   [Imprimir](#)
*   Compartir
*    https://www.alaquas.org/documento.asp?id\_do=8967

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8967%2F1&title=Ajuntament%20d%27Alaqu%C3%A0s.%20Prensa.L%27Ajuntament%20d%27Alaqu%C3%A0s%20celebra%20hui%20un%20acte%20institucional%20per%20a%20commemorar%20el%20XXV%20aniversari%20de%20la%20Constituci%C3%B3%20Espanyola)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8967/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8967/8967_Form_4.jpg)](https://www.alaquas.org/ficheros/documentos/2003/2/8967/8967_Form_10.jpg "<a href='https://www.alaquas.org/ficheros/documentos/2003/2/8967/8967_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs celebra hui un acte institucional per a commemorar el XXV aniversari de la Constitució Espanyola</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8967&idioma=1&autotraduce=0)

Amb aquest acte l'Ajuntament d'Alaquàs explicita l'adhesió de la ciutat al text constitucional aprovat el 6 de desembre de 1978

Hui dijous 11 de desembre a les 19:30 hores al Castell d'Alaquàs es celebrarà un acte institucional per tal de commemorar el XXV aniversari de la Constitució Espanyola. Aquest acte vol servir també d'homenatge a la nostra Carta Magna, on es reflecteixen els drets bàsics de totes les i els espanyols. L'objectiu és homenatjar el seu paper històric i la seua plena vigència com a Norma Fonamental de l'ordenament jurídic espanyol.

A més de l'acte públic, el Castell d'Alaquàs acollirà l'exposició fotogràfica "XXV Aniversari de la Constitució Espanyola", una selecció de 25 imatges fotogràfiques sobre la vida espanyola durant el segle XX. Aquestes fotografies han estat realitzades des de l'any 1978 fins a l'actualitat.

Aquesta mostra, provinent dels fons gràfic de la prestigiosa Agencia EFE, ha estat organitzada per l'Ajuntament d'Alaquàs amb la col·laboració de la Fundació EFE, i és fruit del conveni signat  recentment per ambdues institucions per a l'organtizació de diverses exposicions de caire periodístic i documental.

Aquest encontre cívic i institucional, al qual ha estat covocada tota la ciutadania d'Alaquàs, es celebra després que la Corporació Municipal aprovara per unanimitat el passat dia 20 de novembre, una moció d'alcaldia en què es proposava l'adhesió d'Alaquàs i del seu govern municipal al text constitucional aprovat el 6 de desembre de 1978, per tal de promoure la commemoració d'aquesta efemèride. Aquesta moció es fa ressò de la importància que la Constitució Espanyola ha tingut des de la seua aprovació, com a exemple d'un consens històric que va sorgir de la voluntat d'un poble decidit a recuperar la seua llibertat.